1. ΝΟΜΟΘΕΤ. ΔΙΑΤΑΓΜΑ υπ’ αριθ. 579 της 10/24 Ιουν. 1970 (ΦΕΚ Α΄ 139) Περί μετεγγραφών φοιτητών ανωτάτων εκπαιδευτικών ιδρυμάτων. Άρθρ.1.-«1.Αι μετεγγραφαί φοιτητών ανεγνωρισμένης Πανεπιστημιακής ή άλλης ισοτίμου Ανωτάτης Σχολής ή Τμήματος Σχολής ημεδαπής ή αλλοδαπής διενεργούνται μόνον δια το δεύτερον και τρίτον έτος σπουδών αντιστοίχου Σχολής ή Τμήματος Σχολής της ημεδαπής. 2.Αι προς μετεγγραφήν κεναί θέσεις καθορίζονται ως ακολούθως: α)Δια το δεύτερον έτος σπουδών εκ των εξ οιασδήποτε αιτίας δημιουργουμένων κενών θέσεων εν τω έτει τούτω κατά το ακαδημαϊκόν έτος καθ’ ο ζητείται ή μετεγγραφή, προσαυξανομένων δια ποσοστού 6% επί του αριθμού εισακτέων του προηγουμένου ακαδημαϊκού έτους. Δια τον υπολογισμόν του κατά το ανωτέρω εδάφιον αριθμού των κενών θέσεων λαμβάνεται υπ’ όψιν ο αριθμός των μη προαχθέντων ή καθ’ οιονδήποτε τρόπον διακοψάντων την φοίτησιν φοιτητών του πρώτου έτους σπουδών εκ των εισαχθέντων κατόπιν εισιτηρίων εξετάσεων εις την Σχολήν ή το Τμήμα Σχολής δύο έτη προ του χρόνου καθ’ ον υπεβλήθη η αίτησις προς μετεγγραφήν. β)Δια το τρίτον έτος σπουδών μόνον εκ των εξ οιασδήποτε αιτίας δημιουργουμένων κενών θέσεων εν τω έτει τούτω κατά το ακαδημαϊκόν έτος καθ’ ο ζητείται η μετεγγραφή. Δια τον υπολογισμόν του αριθμού των κενών θέσεων λαμβάνεται υπ’ όψιν ο αριθμός των μη προαχθέντων ή καθ’ οιονδήποτε τρόπον διακοψάντων την φοίτησιν φοιτητών του δεύτερου έτους σπουδών εκ των εισαχθέντων κατόπιν εισιτηρίων εξετάσεων εις την Σχολήν ή το Τμήμα Σχολής τρία έτη προ του χρόνου καθ’ ον υπεβλήθη η αίτησις προς μετεγγραφήν. 3.Αι κεναί θέσεις κατανέμονται εξ’ ίσου μεταξύ των φοιτητών της ημεδαπής και αλλοδαπής. Ελλείψη υποψηφίων της μιας εκ των ως άνω κατηγοριών, αι κεναί θέσεις δύνανται να συμπληρώνται δια φοιτητών της ετέρας κατηγορίας». Το άρθρ. 1 αντικατεστάθη και συνεπληρώθη ως άνω, δια του άρθρ. 1 Ν.Δ. 159/1974 (κατωτ. αριθ. 4). Άρθρ.2.-Η μετεγγραφή φοιτητών των ανωτάτων εκπαιδευτικών ιδρυμάτων της ημεδαπής επιτρέπεται εις τας περιπτώσεις καθ’ ας ο αιτών σπουδαστής: α)Έχει μόνιμον κατοικίαν από πενταετίας τουλάχιστον ή από ενός έτους προκειμένου περί τέκνων πολυτέκνων, αναπήρων πολεμικής ή ειρηνικής περιόδου και θυμάτων πολέμου εντός του νομού εις την πρωτεύουσαν του οποίου εδρεύει το εις ο ζητείται η μετεγγραφή ανώτατον εκπαιδευτικόν ίδρυμα, της κατοικίας του πιστοποιουμένης υπό της οικείας Αστυνομικής Αρχής. Προκειμένου περί ανωτάτων εκπαιδευτικών ιδρυμάτων εδρευόντων εν Αθήναις και Πειραιεί εις την ρύθμισιν της παρούσης περιπτώσεως περιλαμβάνονται οι έχοντες μόνιμον κατοικίαν εντός της περιοχής των Νομών Αττικής και Πειραιώς, θεωρουμένης ως ενιαίας, ή β)Είναι τέκνον του οποίου εις των γονέων τυγχάνει δημόσιος υπάλληλος ή μόνιμος εν ενεργεία αξιωματικός, υπαξιωματικός ή οπλίτης των ενόπλων δυνάμεων, των σωμάτων ασφαλείας, του λιμενικού σώματος και της Πυροσβεστικής Υπηρεσίας ή εν γένει μισθωτός, όστις μετετέθη ή ετοποθετήθη ουχί τη αιτήσει του εις την πόλιν ένθα η έδρα του ανωτάτου εκπαιδευτικού ιδρύματος εις ο ζητείται η μετεγγραφή, ή  γ)Έχει αδελφόν φοιτώντα εις ανώτατον εκπαιδευτικόν ίδρυμα ή ανωτάτην σχολήν, αμφότεροι δε οι αδελφοί φοιτούν εις ανωτάτας σχολάς εκτός του τόπου της μονίμου κατοικίας των γονέων λειτουργούσας, ή δ)Ζητεί μετεγγραφήν αμοιβαίως μετά φοιτητού φοιτώντος εις ανώτατον εκπαιδευτικόν ίδρυμα εδρεύον εις διάφορον πόλιν, ή ε)Είναι δημόσιος υπάλληλος ή υπάλληλος Ν.Π.Δ.Δ. ή Οργανισμού Τοπικής Αυτοδιοικήσεως ή υπάλληλος μιας των Τραπεζών: α)Ελλάδος, β)Αγροτικής, γ)Βιομηχανικής Αναπτύξεως (ΕΤΒΑ) και ο τόπος εις ον υπηρετεί ευρίσκεται εγγύτερον του ιδρύματος εις ο ζητεί την μετεγγραφήν. Άρθρ.3.-Η μετεγγραφή φοιτητών των ανωτάτων εκπαιδευτικών ιδρυμάτων της αλλοδαπής επιτρέπεται εφ’ όσον ο κατά το άρθρ. 1 του παρόντος  αριθμός δεν  συμπληρωθή υπό μετεγγραφο(Αντί της σελ. 68,71(γ) Σελ. 68,71(δ) Τεύχος 559 - Σελ. 41 Μετεγγραφές Φοιτητών Ανωτ.Εκπαιδευτικών Ιδρυμάτων 31.Α.ν.1 μένων εξ ανωτάτων εκπαιδευτικών ιδρυμάτων της ημεδαπής και εφ’ όσον προέρχονται εξ’ ανωτάτων σχολών ανεγνωρισμένων ως ισοτίμων υπό των ανωτάτων εκπαιδευτικών ιδρυμάτων της ημεδαπής προ του χρόνου της μετεγγραφής. Άρθρ.4.-1.Ουδείς δικαιούται μετεγγραφής εις ανωτάτην σχολήν της ημεδαπής εφ’ όσον δεν έχει υποστή επιτυχώς τας τμηματικάς εξετάσεις επί πάντων των μαθημάτων του πρώτου έτους σπουδών της εξ ης προέρχεται σχολής, εάν δε εις τα μαθήματα ταύτα δεν περιλαμβάνωνται πάντα τα μαθήματα του πρώτου έτους σπουδών της σχολής δι’ ην η μετεγγραφή, απαιτείται προ αυτής και επιτυχής εξέτασις επί παντός μη εξετασθέντος μαθήματος. 2.Η δια την μετεγγραφήν σειρά προτεραιότητος καθορίζεται επί τη βάσει του μέσου όρου της βαθμολογίας των τμηματικών εξετάσεων του πρώτου έτους της εξ ης προέρχεται έκαστος σχολής. Άρθρ.5.-«Κατ’ εξαίρεσιν επιτρέπεται ή μετεγγραφή εις οιονδήποτε έτος σπουδών και ανεξαρτήτως αριθμητικού περιορισμού φοιτητών των ακολούθων περιπτώσεων: α)των εστερημένων της οράσεως, β)τέκνων μετακαλουμένων ή διοριζομένων Καθηγητών Ανωτάτων Σχολών της αλλοδαπής εις Ανωτάτας Σχολάς της ημεδαπής και (γ) (βαρέως ασθενών, κατόπιν σχετικής γνωμοδοτήσεως Επιτροπής, συγκροτουμένης δι’ αποφάσεως του επί της Εθνικής Παιδείας και Θρησκευμάτων Υπουργού και αποτελουμένης εκ δύο Καθηγητών της Ιατρικής Σχολής Πανεπιστημίου Αθηνών, δύο Καθηγητών της αυτής Σχολής του Πανεπιστημίου Θεσσαλονίκης και εκ του αρμοδίου Διευθυντού του Υπουργείου Εθνικής Παιδείας και Θρησκευμάτων».). Το άρθρ. 5 αντικατεστάθη και συνεπληρώθη ως άνω, δια του άρθρ. 2 Ν.Δ. 159/1974 (κατωτ. αριθ. 4). Η ανωτέρω εντός ( ) περίπτ. γ΄ κατηργήθη από του ακαδημαϊκού έτους 1975 - 76, δια της παρ. 4 του άρθρ. 2 Νόμ. 37/1975 (ανωτ. σελ. 34,29). Άρθρ.6.-1.Αι υπό του παρόντος προβλεπόμεναι μετεγγραφαί ενεργούνται κατόπιν αιτήσεως υποβαλλομένης εντός του πρώτου 15θημέρου του μηνός Νοεμβρίου εκάστου έτους. 2.Αι αιτήσεις υποβάλλονται μετά των απαιτουμένων δικαιολογητικών εις ην σχολήν ή τμήμα σχολής ζητείται η μετεγγραφή, κρίνονται δε επί τη βάσει των δικαιολογητικών των υποβαλλομένων μέχρι της υπό της προηγουμένης παραγράφου του παρόντος άρθρου προβλεπομένης προθεσμίας. Σελ. 68,72(δ) Τεύχος 559 - Σελ. 42 Άρθρ.7.-«Ειδικώς μέχρι της 31ης Δεκ. 1970 φοιτηταί των Ανωτάτων Εκπαιδευτικών Ιδρυμάτων της αλλοδαπής δύνανται να μετεγγράφωνται εις τα τοιαύτα της ημεδαπής συμφώνως προς τας μέχρις ενάρξεως της ισχύος του παρόντος κειμένας διατάξεις. Η διάταξις αύτη εφαρμόζεται και επί μετεγγραφής φοιτητών των Ανωτάτων Εκπαιδευτικών Ιδρυμάτων της ημεδαπής, της προθεσμίας μετεγγραφής αυτών παρατεινομένης μέχρι της 31 Ιαν. 1971. Ειδικώτερον όμως προκειμένου περί μετεγγραφής εις το δεύτερον έτος σπουδών εκάστης Ανωτάτης Σχολής ή Τμήματος αυτής ο αριθμός των κατά την παρούσαν διάταξιν μετεγγραπτέων εξ ημεδαπών Ανωτάτων Εκπαιδευτικών Ιδρυμάτων φοιτητών εν ουδεμιά περιπτώσει δύναται να είναι ελάσσων του υπό του άρθρ. 1 του παρόντος Ν.Δ/τος καθοριζομένου». Το άρθρ. 7 αντικατεστάθη ως άνω, αφ’ ης ίσχυσε, δια του άρθρ. 8 Ν.Δ. 782/1970 (ανωτ. σελ. 58,09) διατηρουμένης της ισχύος των μέχρι της 31 Δεκ. 1970 γενομένων μετεγγραφών φοιτητών εξ ημεδαπών Ανωτ. Εκπαιδ. Ιδρυμάτων βάσει του Ν.Δ. 579/1970. Άρθρ.8.-Πάσα διάταξις γενική ή ειδική αντικειμένη εις το παρόν Ν.Δ/μα καταργείται. Άρθρ.9.-Η ισχύς του παρόντος Ν.Δ/τος άρχεται από της δημοσιεύσεως αυτού δια της Εφημερίδος της Κυβερνήσεως. 31.Α.ν.1 Μετεγγραφές Φοιτητών Ανωτ.Εκπαιδευτικών Ιδρυμάτων 